12. marts i år trængte den 26-årige Mohammed Kabir Dalager Hussain og en kvinde ind hos den 42-årige enlige mor i Aars, og forlangte at hun betalte 17.000 kroner, som hun skyldte en fælles bekendt. Den enlige mor blev tvunget til at skrive under på, at hun solgte sin bil til manden, der også tog en gps og et fjernsyn. Desuden blev hun også tvunget til at hæve kr. 500 i en hæveautomat. Den 26-årige blev idømt fængsel i 2 år og 3 måneder, mens kvinden idømtes et års betinget fængsel. To andre mænd, som under hjemmerøveriet telefonisk havde kontakt med den 26-årige, fik henholdsvis seks måneders fængsel og ubetinget fængsel i 1 år og 3 måneder. Det skriver Nordjyske.dk Anklager Peter Rask siger til hjemmesiden: - De fik i det store hele de domme, som jeg mente de skulle have, selvom at jeg er overrasket over, at den ene blev pure frikendt, fordi man mente, at han havde sovet fra det hele, siger Peter Rask.

Referat:
Tre mænd og en kvinde blev ved retten i Aalborg, dømt for et hjemmerøveri mod en 42-årig enlig mor i Aars.

 